Document ID: /roh_data/filtered/Billingualer_Corpus_interleaved-de-rm.jsonl.gz/543

This is a text translated from German to Rumantsch Grischun.
Die Kapelle der Heiligen Anna in Bucarischuna ist gerettet und konserviert.

Am 29. Juli 2001 wird der kleine Sakralbau neu geweiht.

Wo sich die Valsertalstrasse beim Tobel von Bucarischuna verengt und der gefährlichste Strassenabschnitt über der Schlucht des Valserrheins bis zur Rheinbrücke folgt, wacht seit 245 Jahren, nämlich seit dem Jahr 1756, wie das Datum am Glockengiebel zeigt, die Kapelle der Heiligen Anna am Strassensaum. Das winzige bloss 4.2 auf 2.15 Meter messende Gotteshaus hat Jahrhunderte lang Trost gespendet und in Lebensgefahr geholfen, nun stand es plötzlich dem motorisierten Verkehr im Wege.

Bergseits steht ein prächtiges, gestricktes Walserhaus, talseits gähnt die Schlucht des Valserrheins, ein Ausweichen war ohne riesigen Aufwand nicht möglich.

Die Gemeindevertreter von St. Martin und Vals trafen sich mit den kantonalen Ämtern des Tiefbaus, der Natur- und Landschaft, der Denkmalpflege und erwogen kühne und kostspielige Aktionen: Kapellenverschiebung, Hausverschiebung, Lehnentrassierung als flussseitige Umfahrung, Lichtsignalanlage...

Da nachweislich noch nie ein schwererer Unfall an diesem Nadelöhr zwischen Kapelle und Wohnhaus geschehen war, einigten sich schliesslich alle Beteiligten auf das Naheliegendste: Beibehalten des bestehenden Engpasses!

Damit war die Voraussetzung gegeben, für eine sorgfältige, umfassende Gesamtkonservierung der Kapelle.

Jüngere Zementputze im Sockelbereich wurden durch verlängerten Kalkmörtel ersetzt. Alle Fassaden und das Innere neu gekalkt. Die Dachplatten aus Gneis hat man neu gerichtet. Das verfaulte Glockenjoch durch ein neues aus Lärchenholz ersetzt, das die alte Glocke trägt: "AUS DEM FEUER FLOSS ICH CHRISTIAN FELIX GOSS MICH IN FELDKIRCH 1765" lautet die Inschrift auf dem Glockenrand.

Die Eingangsfront ziert ein eingezogenes Blendbogen-Feld, konzentrisch im Bogenfeld öffnet sich ein Halbrund-Fenster, das erneut ein von Restaurator Curdin Joos ergänzter goldgelber Strahlenkranz säumt. Die Eingangstüre und die drei schlichten Holzsprossen-Fenster des 20. Jahrhunderts wurden instandgestellt und geölt.

Der Stuckaltar mit rot-gelb marmorierten Halbsäulen und schweren eingerollten Voluten ist mit blauen Zierfeldern und feinen goldenen Leisten wiederhergestellt. Das naive Altarblatt zeigt Anna, Maria und Christus (Anna Selbdritt) und einen knienden Bischof, wohl den heiligen Nikolaus als Beschützer der Pilger und Reisenden. Als Kirchenzier sind zudem zwei barocke Holzsilber-Leuchter und zwei golden gewandete Leuchterengel von der Firma Jörg Joos, Andeer, restauriert worden. Eine barocke Holzplastik, die Grossmutter Anna, die Mutter Maria und das Christkind darstellend, war leider bereits mit einer vollständig neuen Fassung versehen. Wir wissen nicht, wie die originale Barockbemalung ausgesehen hat.

Auf dem hölzernen Antependium vor dem Altar und an den Wänden von Schiff und Chor sind eigenwillig unbeholfene und gerade darum anrührende Blumengebinde wohl von einem Wanderkünstler um 1800 gemalt worden.

Zahlreiche Rötelinschriften an den Wänden, aber auch zwei grauschwarze kleine Totenkreuze an der Eingangswand künden von Not, Angst und Tod aber auch von wunderbarer Rettung und Erlösung. Unzählige Personen haben in den vergangenen zehn Generationen dieses kleine Gotteshaus am schaurigen Abgrund besucht.

Der Kirchgemeinde St. Martin-Tersnaus sei herzlich gedankt, dass sie nach ihrer Pfarrkirche St. Apollinaris und Maria Magdalena, der Filialkirche St. Martin, den Kapellen St. Katharina und St. Antonius von Padua in Travisasch nun auch der kleinsten Kapelle St. Anna in Bucarischuna eine fachmännische, denkmalgerechte Konservierung angedeihen liess. Dem ungenannten grossen Spender und den vielen kleinen Spendern sei ebenfalls herzlich gedankt. Der Architekt Bruno Indergand aus Cumbel hat nicht nur die Konservierungsarbeiten umsichtig geleitet, sondern auch die Spenden auf diesen gefährdeten Sakralbau gelenkt. Der Dank gilt aber auch allen Verantwortlichen beider Gemeinden und des kantonalen Tiefbauamts, die dem ungeschmälerten Fortbestand des zierlichen Sakralbaus schliesslich überzeugt zugestimmt haben.

Hans Rutishauser, Denkmalpfleger

Gremium: Denkmalpflege Graubünden

Quelle: dt Denkmalpflege Graubünden

Data: 19.07.2001

La chaplutta da s. Anna a Bucarischuna è salvada e restaurada.

Ils 29 da fanadur 2001 vegn l'edifizi sacral consecrà da nov.

Là, nua che la via da Val S. Pieder vegn pli stretga tar il vallun da Bucarischuna e suonda il traject il pli privlus tras la chavorgia dal Rain da Val S. Pieder fin tar la punt, veglia dapi 245 onns, exactamain dapi l'onn 1756, sco mussa la data sin la sutga dal zain, la chaplutta da s. Anna a l'ur da la via. La baselgia minuscula, d'ina dimensiun da mo 4.2 sin 2.15 meters, ha dà cuffort e gidà en privel da vita durant tschientaners, alura era ella en ina giada enta pes al traffic motorisà.

Ensì sa chatta ina magnifica chasa gualsra cun construcziun da travs, engiu s'avra la chavorgia dal Rain da Val. S. Pieder. Igl era nunpussaivel da guntgir senza far grondas stentas.

Ils represchentants communals da S. Martin e da Val S. Pieder èn sa scuntrads cun ils uffizis chantunals da construcziun bassa, per la natira e la cuntrada e cun la tgira da monuments ed han prendì en consideraziun acziuns curaschusas e custaivlas: spustar la chaplutta, spustar la chasa, construir ina terrassa che posa sin la riva dal flum sco guntgida, installar amplas da traffic...

Perquai ch'i n'era anc mai succedì in accident pli grev a questa stretga tranter la chaplutta e la chasa, èn per finir tut ils participads sa decidids da far la chaussa la pli evidenta: mantegnair la stretga!

Uschia han els dà la premissa per far ina renovaziun generala accurata da la chaplutta.

Liadiras da cement pli giuvnas al postament èn vegnidas substituidas cun maulta da chaltschina schlunganada. Igl è vegnì dà si chaltschina a tut las fatschadas ed er a l'interiur. Las plattas da gneis sin il tetg èn vegnidas ordinadas da nov. La sutga dal zain smarschida è vegnida substituida cun ina nova or da lain da larsch che porta uss il vegl zain: "AUS DEM FEUER FLOSS ICH CHRISTIAN FELIX GOSS MICH IN FELDKIRCH 1765" è l'inscripziun sin l'ur dal zain.

La fatschada d'entrada vegn decorada da l'artg d'ina fanestra tschorva, concentricamain en l'artg da la fanestra tschorva s'avra ina fanestra mez radunda ch'è uss puspè circundada d'ina aureola d'aur cumplettada dal restauratur Curdin Joos. Il portal e las trais modestas fanestras trapartidas cun lain dal 20avel tschientaner han ins reparà e dà ieli.

L'altar da stuc cun mesas pitgas marmorisadas en cotschen e mellen e cun volutas pesantas rudladas en è vegnì reconstituì cun ornaments blaus e cun finas lingias d'aur. La tavla naïva da l'altar mussa s. Anna, s. Maria e Jesus Crist (s. Anna cun Nossadunna e l'uffant Jesus) ed in uvestg enschanuglià, bain s. Niclau sco protectur dals pelegrins e viandants. Per decorar la baselgia ha la firma Jörg Joos, Andeer, restaurà plinavant dus candelabers barocs or da lain e d'argient e dus anghels vestgids en aur ch'han la furma da candelabers. Ina plastica barocca da lain che represchenta la tatta Anna, la mamma Maria e l'uffant Jesus era malavita gia vegnida munida cun ina versiun dal tuttafatg nova. Nus na savain betg co che la pictura barocca originala veseva ora.

Sin l'antependi da lain avant l'altar e vi da las paraids da la nav e dal chor ha probablamain in artist ambulant dissegnà ghirlandas da fluras originalas e maladestras e gist perquai commoventas enturn l'onn 1800.

Numerusas inscripziuns en cotschen vi da las paraids, dentant er duas pitschnas cruschs grisch-nairas vi da la paraid d'entrada dattan perditga da misergia, tema e mort dentant er da salvaments mirveglius e da spendradas. Numerusas persunas han visità durant las davosas diesch generaziuns questa pitschna baselgia a l'ur dal snuaivel precipizi.

Nus vulain engraziar cordialmain il cumin-baselgia da S. Martin-Tersnaus ch'el ha laschà restaurar professiunalmain e tegnend quint dals criteris da la tgira da monuments suenter sia baselgia parochiala s. Apollinaris e Maria Magdalena, la baselgia filiala s. Martin, las chapluttas s. Chatrina e s. Antoni da Padua a Travisasch uss er la pli pitschna chaplutta s. Anna a Bucarischuna. Al grond donatur anonim e per las numerusas pitschnas donaziuns vulain nus medemamain engraziar da cor. L'architect Bruno Indergand da Cumbel n'ha betg mo manà cun quità las lavurs da renovaziun, mabain er fatg arrivar las donaziuns per quest edifizi sacral periclità. Ma l'engraziament pertutga er tut ils responsabels da domaduas vischnancas e da l'uffizi chantunal da construcziun bassa ch'han acceptà per finir persvadidamain l'existenza nuninterrutta dal prezius edifizi sacral.

Hans Rutishauser, tgirader da monuments

Gremi: tgira da monuments dal Grischun

Funtauna: rg tgira da monuments dal Grischun

Data: 19.07.2001